CELEX: E2016G0001
Language: sl
Date: 2016-04-28 00:00:00
Title: Sklep Stalnega odbora držav Efte št. 1/2016/SC z dne 28. aprila 2016 glede notranje delitve stroškov [2016/1660]

15.9.2016   
            
            
               SL
            
            
               Uradni list Evropske unije
            
            
               L 247/27
            
         SKLEP STALNEGA ODBORA DRŽAV EFTE
   št. 1/2016/SC
   z dne 28. aprila 2016
   glede notranje delitve stroškov [2016/1660]
   STALNI ODBOR DRŽAV EFTE
   JE SPREJEL NASLEDNJI SKLEP:
   Člen 1
   Prispevki Islandije, Lihtenštajna in Norveške (v nadaljnjem besedilu: države Efte) k finančnemu mehanizmu EGP za obdobje 2014–2021 se razdelijo na sedem letnih obrokov in se določijo na podlagi člena 2.
   Člen 2
   1.   Prispevki držav Efte k finančnemu mehanizmu EGP za obdobje 2014–2021 so določeni na podlagi bruto domačega proizvoda (BDP).
   2.   Za vsako državo Efte se prispevki za določeno proračunsko leto t določijo na podlagi razpoložljivih podatkov o BDP-ju za leto t – 2 in ti prispevki ustrezajo deležu državnega BDP-ja (t – 2) v celotnem BDP-ju (t – 2) držav Efte.
   3.   Zadevne podatke o BDP-ju, na podlagi katerih se izračunajo prispevki za določeno leto t, posreduje vsaka država Efte za posamezno leto do 1. marca. Navedeni podatki se nanašajo na leto t – 2.
   4.   Prispevki so izraženi v eurih.
   Člen 3
   Pristop države Efte k EU ne vpliva na njeno obveznost, da prispeva k finančnemu mehanizmu EGP za obdobje 2014–2021 v skladu s tem sklepom.
   Člen 4
   Ta sklep začne veljati na dan začetka veljavnosti ali začasne uporabe pravnega akta o finančnem mehanizmu EGP za obdobje 2014–2021.
   Člen 5
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 28. aprila 2016
      
         
            Za Stalni odbor
         
         
            Predsednik
         
         Kurt JÄGER
         
            Generalna sekretarka
         
         Kristinn F. ÁRNASON
      
   
   
      PRILOGA
      Stalni odbor se strinja, da se pred zaključkom možnih pogajanj glede finančnih prispevkov, ki bi jih prispevali po letu 2021 za zmanjšanje gospodarskih in socialnih razlik v EGP, izvede pregled mehanizma delitve stroškov zaradi prehoda z BDP na BND kot osnovo za izračun.